Tere tulemast Piiblikohvikusse!
Mul on täna külas on Nina Åström. Tere tulemast! - Aitäh.
Nina, oled muusik. Sul on selja taga pikk muusikukarjäär.
Osalesid Eurovisiooni lauluvõistlusel, kuid viimastel aastatel
oled käinud paljudes riikides, andnud kontserte ja õpetanud.
Sinust kirjutati soomekeelne raamat: Nina Åström - Teiste silmadega.
See räägib sinu elust.
Üks asi, mis on keskne sinu muusikas, kõnes ja elus,
on Piibel - Jumala kõne ja kiri meile.
Seepärast sobib see kõneaineks meie Piiblikohviku saates.
Millal Piibel su ellu tuli ja mida see sulle tähendab?
See tuli mu ellu teismeliseeas leerikoolilaagris,
kus kuulsin õpetust kristluse kohta,
nii nagu Soome luterlased seda kuulevad.
Algul kuuleb neist asjust siit-sealt
ja sõnum on kuidagi fragmenteeritud.
Tulin tasapisi usule,
kui olin 17-aastane.
Hakkasin mõistma, et tuleb jääda Jeesuse lähedale.
Uskliku elus on tähtis suhe Jeesusega.
Räägin iseendast - kui usun, siis olen Jeesuse lähedal.
Olen praktiline. Tahtsin tõeliselt teada,
mida siis tuleks teha.
Mis see tegelikult on? Sellest räägitakse ilusaid sõnu,
näiteks õigeks tegemine.
Mõtlesin, et kas Jeesuse lähedale jäämiseks
peab mul pidevalt mingi tunne olema
ja pean midagi esile pumpama.
Olen mõnedes kohtades sedagi näinud.
Selline on minu taust.
Kas olen Jeesuse lähedal vaid teatud olukordades
või teatud inimeste ligiolus? Inimesed muidugi vahendavad asju.
Vähehaaval mõistsin, et kõige lähemale Issandale
jään Jumala Sõna kaudu.
Jumala Sõna on ju Jeesus.
Ta ütleb iseenda kohta, et Ta on Sõna.
Mitte ainult ühes, vaid mitmes kohas.
Ta on sõna.
Jeesus oli kohal ka siis, kui loodi maailm.
Maailm loodi Sõna, Jeesuse kaudu.
Jeesus on leib, mis tuli taevast. Ka Sõna on leib.
Kõik viib tagasi Jeesuse juurde. Õppisin vähehaaval,
et kristlasena elamiseks ja mitte ainult ellujäämiseks,
vaid usus kasvamiseks, pean sööma. Me ju sööme,
et ellu jääda ja kasvada.
Piiblit lugedes söön Sõna leiba
ja see teeb minus tööd.
See hoiab mind elus, kuid ka muudab mind.
See pole mis tahes tekst, vaid Jumala Sõna ja see muudab.
Jeesus ja Piibel pole omavahel konfliktis. Vastupidi.
Sellele, kes usub Jeesusesse, on Piibel ülitähtis.
Selle sarnasuse nägemine võib tunduda veider,
kuid mulle on need üks ja sama.
Apostlite tegude 2. peatükis loetletakse neli asja:
piiblilugemine, palve, leivamurdmine ja osadus.
Nende nelja asja kaudu jõuame Jeesuse lähedale.
Nende kaudu läheneme Issandale.
Kõik neli kuuluvad kokku, neid ei saa lahutada.
Kui see raamat oleks Piibel
ja seda sirviksin,
siis mõtleksin, et näeksin seal Tema palet.
Kõik Piiblis viitab Temale. Kui tahan teada, kes Ta on
ja lasta tal end muuta,
tuleb vaadata Temale. Just Piibli kaudu me muutume.
On tähtis toita end iga päev mitu korda,
mitte sunni pärast, vaid seetõttu, et vajame Piiblit.
Ütled nagu Jeesus ise,
et Teda mainitakse juba Vanas Testamendis.
Ta ütleb: "Olen seal. Seal räägitakse minust."
See on nii lahe!
Oled sellega ka midagi praktilist ette võtnud.
Lugesid soome keeles linti Luuka evangeeliumi ja Apostlilte teod.
Kust sa selle idee said ja miks?
See on mul juba kaua aega meeles mõlkunud.
Mulle endale on Piibel väga tähtis.
Näen enda ümber ja kogudustes, et Piibel pole nii tähtis kui peaks.
OIeme näljas.
Mõtlesin, et äkki keegi tahaks seda kuulata.
Mulle meeldib kuulamine.
Ehk innustab kuulamise võimalus
veel rohkem kuulama. Ka teised on seda linti lugenud.
Keegi võib innustuda lugema Piiblit nagu romaani.
Tahan sellega Piiblit promoda.
Hankisin su lindistuse kohe
ja panin selle autosse, sest sõidan palju ringi.
Nii saan samal ajal kuulata.
Väga praktiline.
Saab kuulata samal ajal, kui teeb midagi muud.
On mitu võimalust Piibli Sõna vastu võtta ja lugeda.
Võib vaikselt omaette lugeda. Võib kuulata, kui keegi teine loeb.
Võid ka endale valjult lugeda.
Vahel võib kellegagi koos istuda ja teineteisele lugeda.
Paljud asjad võivad selgineda, kui kuuled teist lugemas.
See kinnitab ka osadust.
Piiblit võib kasutada ka palves.
Kuid kõiges on Jeesus.
Vajame ärkamist Piibli suhtes.
Peame naasma Piibli juurde.
Mõned võivad öelda, et Piibel on kultuuriga vastuolus.
See võib tekitada tõeliselt kriitilisi küsimusi.
See on vastu erinevatele asjadele, mida kultuur
ja tänapäeva inimesed teevad.
Mida arvad, kui kuulad ja loed Piiblit?
Kas see võib lugeja suhtes ka üsna karm olla?
Jeesus on nii armastus kui tõde. Need käivad kokku.
Neid ei saa teineteisest lahutada, sellest ei tule midagi head.
Maailm kuulub Jumalale.
Meie oleme inimesed, Jumala looming.
Tahame või ei, peame Piiblit selliselt vaatama.
Kõikvõimas Jumal on õnneks meie suhtes heatahtlik.
Mõtle, kui Kõikvõimas Jumal oleks meie suhtes pahatahtlik.
See oleks halb. Kui Ta nüüd ütleb:
"Nina, sul on probleem. Sul on vale hoiak,
oled Minu vastu pöördunud.
Kuid Minus on see, mida vajad." Kui Ta ütleb,
et mul on probleem,
siis pean kuulama ja minema asja juurteni.
Probleem on patt; see, et olen nii mässuline.
Tahan ise otsustada. See võib lõpuks vaid surma viia.
Kõlab ehk karmilt. Aga kui mõtleme, et Jeesus on elu,
siis on loogiline mõelda, et väljaspool Jeesust on surm.
Taevas on taevas, sest seal on Jeesus.
Mitte sellepärast, et seal on rohelised aasad, kuigi on ka neid.
Ta on kõike seda, mis on hea.
Räägime siin tegelikult Piibli autoriteedist.
On Jumal, kes räägib oma sõna Piiblis.
Miks peaks see minu heakskiitu vajama?
Miks peaks kõik minu kaudu minema?
Võin valmistuda selleks, et sõna esitab mulle väljakutse.
Tõde esitab meile väljakutse.
Peame sellele alistuma.
Vahel võib tunduda, et peame teatud mõttes surmast läbi käima.
Piibel räägib suremisest
oma plaanidele.
Kui lähed surmast läbi ja jõuad teisele poole,
näed, et kõik on parem. Mõtled, miks sa seda varem ei teinud.
Sama asi, mis juhtus Jeesusega ristil.
Ta sureb. Inimesed ütlevad, kas Ta saab olla Messias, kui sureb.
See on ju kõige lõpp. Aga ülestõusmine on algus.
Tean, et peame surma kohutavaks.
Aga tuleb meeles pidada, et Jumala tahe meie suhtes on hea.
Iseendale suremine on vältimatu.
See pole enda piitsutamine,
askeetlus või paastumine kuskil mäel.
Asi pole sundimises, vaid hoiakus elu suhtes,
et on asju, millest tuleb loobuda, et midagi paremat leida.
Mul on käes tass ja selles on midagi ülimürgist.
Et ma sellest ei jooks, tuleb see kõrvale panna.
Nüüd võtan selle teise tassi, kus on midagi head.
Mõlemad tassid mulle kätte ei mahu.
"Tean, mis see on, kuid see teinegi on väga hea."
Peame uskuma, et see, kuhu Jumal meid juhib, on hea.
Piibel räägib väga selgelt patust.
Patt on mäss Jumala ja teiste vastu.
Patt on teiste halvakspanu, isekus, kõike seda,
mis teeb elu kõigeks muuks peale paradiisi.
Piibel räägib, et oleme patused. Kuidas sina seda koged?
Ta on näidanud mulle, et see on nii.
Kuna see nii on, siis tahad selle suhtes midagi teha.
Keegi võib üritada ehk korralik olla ning teha seda ja teist.
Aga sa ei saa seda nii teha. See pole õige tee. See on religioon.
See, mida sa teha saad, on lihtsalt alistuda.
"Mõistan, et olen patune. Minus, minu hoiakus ja kombes asju näha
pole midagi, mis viiks ellu."
Tahaksin elu, aga seda lihtsalt pole minus.
Samas näitab Ta ka andeksandmist.
See vabastab sind.
Piibel ütleb, et Tõde teeb meid vabaks.
Ta näitab tõde mu mässumeelsuse kohta
ning pakub vabadust ja siis saan vabaks.
Ma ei suutnud varem mõista, kui hea see on.
Kui Piibel räägib meie pattudest ja sellest, mis meie elus valesti on,
ei tähenda see lõpppeatust. Arsti kombel ütleb see:
"Pead sellega tegelema, et sa terveks saaksid."
Kui sul on kasvaja, tuleb see opereerida ja see teeb haiget.
Vastasel juhul see levib ja sa sured.
Aktsepteerid, et seda tuleb teha.
Patuga on täpselt sama lugu.
Kui elame Jeesusega ja kuuleme Tema häält Piiblis,
nagu kõik kristlased on 2000 aastat öelnud,
kas Piibel aitab sind argielus?
Kuulud nende hulka, kes rõhutavad, et kristlik elu
pole väljaspool argielu, vaid selle keskel ja seal, kus oleme.
Ja meid on kutsutud inimesteks.
Kas Piibel aitab sind praktiliselt argielus?
Õpin rohkem ja rohkem seda, kui palju see aitab.
Söön sõna leiba iga päev.
See saab osaks minust.
Eesmärgiks on see, et saaksime inimesteks,
kes teevad Tema tahet. Ja see on hea.
Kui näen Jeesust Sõnas ja võtan seda vastu,
hakkan nägema näiteks oma meest teiste silmadega. Oi, ta on ka tähtis
ja vajab midagi. Asi pole vaid minus.
Piibel aitab mul näha inimesi teiste silmadega,
nii et hakkan neid rohkem armastama ja ka iseennast,
mitte isekalt, vaid Jumala kombel. Tema armastab mind.
Ka mina pean endale head tahtma, samamoodi nagu Tema.
See on vabadus. Hakkan nägema kõike võimalikku uute silmadega.
See aitab mind pidevalt.
Vahel näen eri olukordades Piiblist, mida tuleks teha,
et oleksin armastusväärne ja tõepärane.
Kui minna Piiblisse ja tulla välja,
siis on keskmes Jumal ja Jeesus, mitte enam mina.
Märkan ka teisi inimesi.
On võimatu lugeda Piiblit,
saamata võimast väljakutset armastada neid,
kes on kõige lähemal - abikaasat, lapsi,
kõiki, kellel on raske ja kes vajavad abi.
Sa ei saa lugeda Piiblit tõsiselt
ja sulgeda end maailma eest.
Absoluutselt.
Hakkad nägema asju rohkem Jeesuse silmade läbi.
Ja Tema näeb kõigi inimeste väärtust.
Kui näed Tema silmade kaudu, küsid: Mida saan sinu heaks teha?
See on sind kindlasti motiveerinud kõigi nende aastate vältel,
kui oled andnud kontserte alates Siberist kuni kohtadeni,
kus on vaesust ja katastroofe. Sa pole ainult laulnud, vaid aidanud.
Piibli kirjeldus maailmast on sind selleni toonud.
Absoluutselt.
Mida ma olen näinud, nii et ma ei mõista mõtet,
et Piibel viiks sind eemale tõest ja armastusest
ja teistest inimestest. Ainus, millest see mind eemale viib,
on mu enda enesekesksus.
"Mina otsustan. Kes sa selline oled, et mind käsutada tahad?"
See suhtumine võib ilmneda eri vormides, ka tsiviliseeritult.
Kuid see on siiski pärispatt, nagu ka uhkus, 'mina tean' hoiak.
Ütleme Jumalale: "Ära tule ütlema, mida ma peaksin tegema."
Aga haigestudes või eluraskustes märkan siiski,
et ma ei saagi nii hästi hakkama. Teatud olukordades
hakkavad inimesed ütlema: "Aita! Kas oled olemas?"
Oleks tore, kui juba varem pöörduksime.
Elu Temaga on rikas. See pole kerge elu,
kuid kindlasti parim! Võin seda öeldes sulle silma vaadata.
Võin öelda seda kus tahes. Tean seda.
Aitäh, Nina Åström, et innustasid meid lugema
ja kuulama Jumala Sõna ning selle järgi minema ja tegutsema.
Jumal õnnistagu sind ja kõiki su tegemisi!
Head vaatajad! Aitäh, et olite meiega!
Piibel juhib meid Jeesuse juurde ja Jeesus Piiblisse
ning seda sõnumit teistele jagama.
Meil on imeline kutsumine, milles saame kasvada.
Õnnistatud nädalat! Kohtumiseni Piiblikohvikus!
Olen Leif Nummela ja teen Piiblikohviku saadet.
Kui soovid saadet toetada,
võid helistada TV7 Eesti telefonil 900 1777 (kõne hind 7 euri)
või teha pangaülekande ekraanil nähtavale arvele.
Märgi kindlasti ka viitenumber.
Aitäh toetuse eest! Lisainfo: www.tv7.ee
Tõlge: Monika Jaaguri